Cuneiform Tablet JCS 14 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
en-nam-DINGIR pá-ni-ša-am i-ta-lá-ak ṭup-pì-a a-ni-ú-tim ší-ta-me-ma ú ku-nu-uk-šu-nu-ma iš-tí a-li-ki-im a-na a-ta-na-aḫ pì-qí-id-ma a-šar en-um-DINGIR wa-áš-bu-ni li-li-ik a-ṣé-er ṭup-pí-a a-ni-ú-tim ú a-ta ṭup-pá-am iš-té-en ḫi-im-ṭá-tim lu-pu-ut-ma pá-ri-sú-nu-ma li-tal-ku-nim a-ḫi a-ta bé-li a-ta a-na té-er-tí-a i-ḫi-id IŠTAR-pí-lá-aḫ DUMU ú-zu-a i-na 25 ku-ta-ni 18 ku-a-tí i-dí-na-kum ší-tí TÚG-ba-tí-a 7 ku-ta-nu ša-pí-ú-tim ú e-ṭí-ú-tim pu-ùḫ-ra-ma i-ṣé-er ANŠE-ri-a id-a-nim-ma tí-ib-a-nim-ma a-tal-kà-nim šu-ma SÍG wa-ší-a-at ma-lá na-ar-ba-at a-na kà-ni-iš lá ta-tù-ra-nim ḫa-ra-an sú-ki-ni-ma a-ṣé-ri <gap>-<gap>-ni-ší a-na pu-šu-ke-en₆ qí-bi-ma šu-ma a-ta-na-aḫ en-nam-DINGIR a mì-ša-am ik-ta-áš-da-šu ṭù-ru-sú-nu-ma a ma-lá ṭup-pí-a le-pu-šu šu-ma lá-ma a-ta-na-aḫ e-ru-ba-ni i li-bi₄-šu a-na eṭ-li-im lá ta-áš-ta-pu e-né-a pì-tí